بسم الله الرحمن الرحيم
فمابلك باللي يحتفط بلأوراق من أول ما دخل الجامعه لي بعد التخرج..
تخيلوو شكثر أوراق ونوتز ووو..محتفظه فيهم.. كلهم عشان اخليهم ذكرى ..(الله يغفرلج يا ذكرى)
وفي يوم من الأيام قررت ..ألغي هالحوسه ..
فشمرت الأكمام ..وبدأت ببسم الله... وباشرت العمل...والصدمه اني احتفظ بكتب واوراق ملوت الثانويه بعد:(
صعّب عقب هالعشره .. اتخلص منهم..وصعّب أخليهم..أمران .أحلاهما مرُ..
لا أخفي عليكم :p بغيت أغير رأيي وأخليهم وأشيل الفكره من راسي
بس
أبو جعفر المنصور يقول: ..إ ذا كنت ذا رأي فكن ذا عزيمة فإن فساد الرأي أن.. تـتـرددا ...
فتوكلت على الله ..وقررت أتخلص منهم .. جمعت الأوراق بس بصوب ....والنوتز والمجلات و الكتب و الجرايد( حتى الجرايد محتفظه فيهم:p لان بعضها من ناس غاليه وبعضها مكتوب اسمي واسم الغالين فيها وبعضها فيها ....) بصوب
وكانت المحصله كالتالي :O
الاوراق بسس
النوتز و مجلات و جرايد وووو
الشاطر يقول كتاب الاصفر حق اي ماده وأي صف :
p
.
p
.
قلبي يعورني يكون مكانهم (عزكم الله) بالزباله..
قمت أدور رقم شركه إعادة تصنيع الأوراق..والحمدالله لقيت الرقم واتصلت عليهم وقالي باجر الصبح يكون عندج..(وللأمانه جو عقب باجر..)
اللي ما يعرف شنو اعادة تصنيع الأوراق وفايدتها.. بختصار عشان يصنعون الورق ..لازم يقطعون الاشجار..تخيلوا .. يعني كل ما يبون يصنعون الورق.. راحوا يقطعون الأشجار..وغير كمية الماء المستخدمه اثناء عملية التصنيع..وهذا له ضرر كبيييير للبيئه..ومن ناحية اقتصاديه.. هالعمليه مكلفه..
أما اعادة تصنيع الورق..فهي تاخذ هالأوراق اللي ما تبونها ..( نوتز- جرايد- مجلات-...) وتعيد تصنعيهم مره ثانيه بطريقه معينه..
وبجذي احنا نساهم في المحافظه على البيئه
**نصيحه..
1- اللي عنده أوراق ( مجلات- كتب قديمه- جرايد.....) يتخلص منهم Do it Now بتحسون براااااااحه وان الغرفه تتنفس..تحسون فيها هوواااا.. ماراح تعرفون معنى كلامي إلا اذا طبقتوا
2- خل يكون عندكم صندوق ( أو كرتون كبير).. تحطون فيه الجرايد اليوميه أو الأوراق الاسبوعيه اللي ما تبونها..وعلى نهاية الشهر او متى ما ينترس الصندوق ..اتصلو على الشركه..
رقم الشركة:
اعادة تصنيع الاوراق
94444928/7
اعادة تدوير الكتب
(ماجربتهم)
22446161
22446161